स्कूल जाने निकले छात्र का शव कुएं से बरामद
कुनकुरी | सलियाटोली निवासी नीलेश कुजूर पिता क्लासतुस कुजूर (13) का शव गुरुवार को शीला लकड़ा की बाड़ी में स्थित कुएं से मिली। मिलनी जानकारी के अनुसार नीलेश 27 फरवरी की सुबह 7 बजे स्कूल जाने के नाम से घर से निकला था, पर वह न तो स्कूल पहुंचा और न ही घर लौटा था। परिजनों द्वारा उसकी खोजबीन करने के बाद भी किसी प्रकार का पता न चलने पर आस-पास तलाश जारी रखी गई। गुरुवार की दोपहर में शीला लकड़ा की बाड़ी में सुनसान में स्थित कुएं के समीप नीलेश के कपड़े एवं चप्पल देखी गई, जिसकी सूचना अंकित कुजूर ने पुलिस को दी। इसके आधार पर गुम इंसान का मामला दर्ज कर संदेह के आधार पर कुएं को खंगाला गया, जिसमें से नीलेश का शव बरामद हुआ।
पुलिस द्वारा शव का पंचनामा व पोस्टमार्टम कराकर शव परिजनों का सौंप दिया। पुलिस मर्ग कायम कर मामले की जांच कर रही है।
---------------------------------.
hin_Deva hin_Deva hin_Deva unk